หนูอาหารเป็นพิษใช่ไหมคะ ถ้ามีอาการแบบนี้อ้วก ท้องเสีย ปวดท้อง ตอนกลางคืนนอนไม่ได้เลยค่ะ ปวดท้องแบบบิด ตลอดเวลาคืนเมื่อวานค่ะที่หนูอ้วกท้องเสียและปวดท้อง ตอนเช้ามาหนูชั่งน้ำหนัก น้ำหนักหนูจาก 52 เหลือ 49 ค่ะ แค่ข้ามคืนนะคะลด 3 โลเลยหรอคะขอถามอีกเรื่องนึงค่ะตอนนี้หนูสูง 171 นน 49 อายุ 14 มันสมส่วนไหมคะประจำเดือนมาแล้วค่ะ แล้วจะสูงอีกไหมคะ ขอบค่ะ
สวัสดีค่ะ อาการถ่ายเหลวหรือเป็นน้ำมากกว่าปกติปวดท้องบิด หรืออาจมีอาการอาเจียนร่วมด้วย เกิดได้จากหลายสาเหตุ เช่น การติดเชื้อจากแบคทีเรียที่ปนเปื้อนมากับอาหาร หรือที่มักเรียกกันว่าอาหารเป็นพิษ หรืออาจเกิดจากการติดเชื้อไวรัส หรือปรสิตจากสาเหตุอื่น หรืออาจเกิดจากการแพ้อาหาร หรือเกิดจากภาวะลำไส้แปรปรวน การดูดซึมของลำไส้ผิดปกติ เป็นต้นการดูแลตนเองเบื้องต้นเมื่อเกิดอาการท้องเสีย ควรเลือกรับประทานอาหารที่ย่อยง่าย เช่น โจ๊ก ข้าวต้ม น้ำซุป และควรดื่มผงน้ำตาลเกลือแร่ โออาร์เอส (ORS) โดยจิบทีละนิด และจิบบ่อย ๆหากมีอาการถ่ายเหลวมาก หน้ามืด เวียนศึรษะ ไข้สูง อาจเกิดจากการที่ร่างกายสูญเสียน้ำมากเกินไป หรือติดเชื้อร่วมด้วย ควรรีบพบแพทย์ โดยแพทย์จะถามอาการ ถามลักษณะอาหารที่รับประทานก่อนเกิดอาการ วัดความดันโลหิต และอาจตรวจเลือดเพื่อดูความผิดปกติของน้ำและเกลือแร่ในร่างกาย หรืออาจให้สารน้ำทดแทนโดยการรับประทาน หรือทางเส้นเลือดในกรณีที่อาเจียนมากจนรับประทานไม่ได้และอาการถ่ายเหลวรุนแรงมากส่วนเรื่องความสูงและน้ำหนักสำหรับอายุ 14 ปี ถือว่าหนูค่อนข้างสูงเลยทีเดียว แต่น้ำหนักอยู่ในปกติตามเกณฑ์ของกรมอนามัย โดยทั่วไปเมื่อประจำเดือนมาแล้วจะสูงขึ้นในอัตราที่ช้าลง และมักจะหยุ่ดสูงใน 2-3 ปี แล้วแต่คนค่ะ